„MOŽNO SPRÍSTUPNIŤ“

VYHODNOTENIE PRIPOMIENKOVÉHO KONANIA

k Dohode medzi stranami Severoatlantickej zmluvy o spolupráci v oblasti atómových informácií

Spôsob pripomienkového konania: bežný, 15 pracovných dní

Zoznam oslovených subjektov: MDPT SR, MF SR, MH SR, MK SR, MV SR, MO SR, MP SR, MPSVR SR, MS SR, MŠ SR, MVRR SR, MZV SR, MZ SR, MŽP SR, ÚV SR-odbor vládnej agendy, ÚV SR- sekcia vládnej legislatívy, ÚJD SR, ÚPV SR, SŠHR SR, SIS

Počet oslovených subjektov: 20
Zaslali do stanoveného termínu: 14
Zaslali po termíne: 0
Vôbec nezaslali: ÚV SR-odbor vládnej agendy, ÚV SR- sekcia vládnej legislatívy, ÚJD SR, SIS, MŠ SR, MH SR
Subjekty, ktoré nemali pripomienky: MDPT SR, MF SR, MK SR, MV SR,  MPSVR SR, MVRR SR, MZ SR, MŽP SR, SŠHR SR, ÚPV SR
Počet vznesených pripomienok: 12
Počet akceptovaných: 11
Počet neakceptovaných:1
Počet odstránených pripomienok:1
Počet neodstránených pripomienok: 0

Rezort	Pripomienky	Typ	Vyhod.	Spôsob vyhodnotenia	
MO SR	V celom texte slovenského prekladu dohody je potrebné vykonať jazykovú korektúru, nakoľko v mnohých častiach je obsah vzhľadom na nelogické vetné konštrukcie neprehľadný a nezrozumiteľný	Z	A	akceptovaná	
	Zároveň upozorňujeme, že je potrebné v súvislosti s prekladom odbornej terminológie dodržiavať zvolený pojem, a súčasne príbuzné pojmy nestotožňovať (napr. v súvislosti s pojmami atómový a nukleárny)	Z	A	akceptovaná	
	Súčasne navrhujeme doplniť obal a predkladaciu správu materiálu o informáciu, že materiál sa predkladá aj na základe uznesenia vlády SR č.133/2003 k správe o výsledkoch prístupových rozhovorov medzi SR a Organizáciou Severoatlantickej zmluvy a návrh ďalšieho postupu.	O	A	akceptovaná	
MZV SR	Navrhujeme zmeniť text bodu B.2 uznesenia vlády SR nasledovne:
„B.2 požiadať ministra zahraničných vecí zabezpečiť uverejnenie oznámenia o prístupe SR k dohode v Zbierke zákonov SR.“ 	O	A	akceptovaná	
MS SR	Podľa nášho názoru navrhovaná Dohoda má charakter prezidentskej medzinárodnej zmluvy. Z toho dôvodu navrhujeme návrh uznesenia doplniť v zmysle Zásad vlády SR pre oblasť medzinárodných zmlúv, schválených uznesením č. 615 z 26.8.1997 (potrebné je doplniť najmä odporúčanie pre prezidenta SR na podpísanie listiny o pristúpení, odporúčanie pre NR SR o vyjadrenie súhlasu s pristúpením k Dohode, poverenie pre predsedu vlády SR na predloženie Dohody do NR SR, ako aj poverenie na odôvodnenie pristúpenia k Dohode v NR SR)	O	N	Po konzultáciách so zástupcami z MS SR a MZV SR, MS SR od pripomienky ustúpilo	
	V návrhu uznesenia v bode A.1 navrhujeme ďalej text upresniť a doplniť takto: „A.1 s pristúpením Slovenskej republiky k Dohode medzi stranami...“	O	A	akceptovaná	

Vysvetlivky k skratkám v tabuľke:

Z – zásadná pripomienka
O – obyčajná pripomienka
A - akceptovaná pripomienka
C – čiastočne akceptovaná pripomienka
N – neakceptovaná pripomienka